open-index/open-wikipedia-markdown huggingface dataset:
Pohár Liliany Ronchettiovej

**Pohár Liliany Ronchettiovej**, do roku 1996 **Európsky pohár Liliany Ronchettiovej** (orig. *Ronchetti Cup*), bola európska ženská basketbalová súťaž, ktorú organizovala FIBA Europe v rokoch 19722002. Bola to druhá najprestížnejšia klubová basketbalová súťaž na svetadieli po Európskom pohári majstrov (neskôr premenovanom na Euroligu). Od sezóny 2002/2003 bol Pohár Liliany Ronchettiovej nahradený Eurocupom, ktorý je jej ekvivalentom.

Pohár bol pomenovaný po Liliane Ronchettiovej, legendárnej talianskej basketbalistke a členke Siene slávy FIBA.

## Sezóny Pohára Liliany Ronchettiovej

## Referencie


Kategória:Klubové basketbalové súťaže
Divočina

**Divočina** môže byť:
* divá príroda; krajina s divými porastmi; divé húštiny či lesy, pozri divosť a príroda
* hovorovo expresívne:
**niečo divoké (napr. sex alebo nejaká situácia)
**zmätok, neporiadok
* mäso z divej zveri, synonymum: divina, pozri divina (mäso)
* koža z jeleňa, srnca, daniela, muflóna, kamzíka alebo diviaka, pozri divočina (koža)
* zastarano: divé zviera

## Zdroje
Piepor čierny

**Piepor čierny** (lat. *Piper nigrum*) je kvitnúca popínavá rastlina z čeľade pieprovité, pestovaná pre svoje plody čierne korenie, ktoré sa suší a používa ako korenie. Keď je čerstvé a úplne zrelé, má priemer asi 5 mm, je tmavočervené a obsahuje jedno semeno, rovnako ako všetky kôstkovice.

Pôvodom je z dnešnej Kéraly v juhozápadnej Indii, tu aj v iných tropických oblastiach sa intenzívne pestuje. Vietnam je od roku 2013 najväčším producentom a vývozcom korenia na svete, a od roku 2013 produkuje približne 34 % svetovej produkcie.

Korenie sa používa už od staroveku, a to ako pre svoju chuť tak aj v tradičnej medicíne. Čierne korenie je najviac obchodovaným korením na svete a je jedným z najbežnejších korenín pridávaných do jedál na celom svete. Jeho korenistosť je spôsobená chemickou zlúčeninou piperín, ktorá je iným druhom korenia ako kapsaicín charakteristický pre papriku.

## Referencie

## Iné projekty

## Zdroj

Kategória:Pieprovité
Zoznam častí seriálu Susedia

Toto je **zoznam častí seriálu [[Susedia (seriál)|''Suedia'']]**. Seriál sa po prvýraz vysielal od 4. septembra 2006 do 31. decembra 2007 na TV Markíza. Neskôr opäť v rokoch 2018 – 2025.

## Série

### Zoznam častí

### 1. séria (2006)

### 2. séria (2007)

### 3. séria (2007)

### 4. séria (2018)

### 5. séria (2018)

### 6. séria (2019)

### 7. séria (2019)

### 8. séria (2020)

### 9. séria (2021)

### 10. séria (2022)
10. séria je pre seriál finálová, obsahuje iba 8 epizód. 

## Referencie

## Externé odkazy
* 
* Susedia – Facebook Official Page
* Susedia – Instagram
* 
* 

Susedia
Kategória:Slovenské televízne seriály
Kategória:Slovenské sitkomy
Kategória:Televízne seriály z roku 2006
Kategória:Sitkomy TV Markíza
Ralph Branca

**Ralph Theodore Joseph Branca** (* 6. január 1926, Mount Vernon, New York, USA† 23. november 2016, Rye Brook, New York) bol americký profesionálny bejzbalový hráč, ktorý od roku 1944 do roku 1956 hral 12 sezón v Major League Baseball (MLB). Branca hral za Brooklyn Dodgers (1944 – 1953, 1956), Detroit Tigers (1953 – 1954) a New York Yankees (1954). Bol to trojnásobný All-Star. Bol známy ako „Shot Heard 'Round the World“.

## Životopis
Ralph Branca sa narodil v Mount Vernon v New Yorku ako pätnásty zo sedemnástich detí. Jeho otec John Branca bol z Talianska. Jeho matka Kati (rodená Berger), ktorá bola židovkou, emigrovala do Spojených štátov v roku 1901 z uhorského Sandorfu (dnes Prievaly, Slovensko). Jeho strýko Jozef Berger bol zabitý v koncentračnom tábore Majdanek a jeho teta Irma Gruenmandl zomrela v koncentračnom tábore v Osvienčime v roku 1942. Ralph bol vychovaný rímsko-katolíkom.

Branca vyštudoval strednú školu AB Davis a jeden rok navštevoval New York University (NYU).

Branca bol počas druhej svetovej vojny oslobodený od vojenskej služby kvôli astme a prepichnutiu ušného bubienka. V roku 1943 podpísal zmluvu s Brooklyne Dodgers, debutoval vo veku 18 rokov.

Oženil s Ann Mulvey, ktorej rodičia boli spoluvlastníkmi Dodgers. Ich dcéra Mary je vydatá za bajzbalového hráča Bobbyho Valentina. Ich ďalšia dcéra Patti žije vo Fort Myers na Floride.

Branca vydal v roku 2011 spomienku s názvom *A Moment in Time* (*Moment v čase*).

Andrew J. Muscato v roku 2013 o ňom natočil dokumentárny film *Branca's Pitch*.

Bol uvedený do siene slávy *National Italian American Sports Hall of Fame*.

Branca zomrel vo veku 90 rokov v opatrovateľskom dome v Rye Brook v New Yorku. Bol posledným žijúcim členom bajzbalového tímu Dodgers z roku 1947. Bol pochovaný v sekcii 26 na *Gate of Heaven Cemetery* v prímestskej oblasti Westchester. Jeho hrob susedí s oddielom 25, kde sú pochované Babe Ruth a Billy Martin.

## Referencie

## Iné projekty

Kategória:Bejzbalisti USA
Kategória:Osobnosti USA talianskeho pôvodu
Kategória:Osobnosti USA židovského pôvodu
Kategória:Osobnosti z Mount Vernonu (New York)
Nickelova-Strunzova klasifikácia minerálov

**Nickelova-Strunzova klasifikácia minerálov** je systém klasifikácie minerálov. Minerály sa delia na triedy, oddelenia a skupiny na základe ich chemického zloženia a kryštálovej štruktúry. Pôvodne bola publikovaná správcom mineralogickej zbierky Humboldtovej univerzity v Berlíne Karlom Strunzom v roku 1941 v diele *Mineralogische Tabellen* a neskôr bola modifikovaná kanadským mineralógom Ernestom Nickelom. Oproti pôvodnej klasifikácii sa líši vyčlenením skupiny borátov do samostatnej minerálnej triedy.

## Minerálne triedy
# Prvky (kovy, zliatiny kovov; polokovy a nekovy; karbidy, silicidy, nitridy a fosfidy)
# Sulfidy a sulfosoli (sulfidy, selenidy a teluridy; arzenidy, antimonidy a bizmutidy; sulfoarzenitany, sulfoantimonitany, sulfobizmutitany, atď.)
# Halidy
# Oxidy (oxidy a hydoxidy; arzenitany, antimonitany, bizmutitany; siričitany, seleničitany, teluričitany; jodičnany)
# Karbonáty (uhličitany, dusičnany)
# Boráty
# Sulfáty (sírany, telúrany, chrómany, molybdénany a volfrámany)
# Fosfáty
# Silikáty
# Organické zlúčeniny

## Pozri aj
* Strunzova klasifikácia minerálov
* Danaova klasifikácia minerálov

## Externé odkazy
* www.mindat.org - Nickel-Strunzova klasifikácia na mineralogickej databáze

## Zdroj
* 

Kategória:Mineralógia
Špenát

**Špenát** (zastarano: *špinát*, *špinák*) môže byť:
*rod rastlín, lat. Spinacia (do tohto rodu patria 3 druhy, z ktorých jeden je špenát siaty), pozri špenát (rod)
*špenát siaty (Spinacia oleracea)
*tzv. špenátová rastlina (teda akákoľvek pestovaná či divá rastlina, ktorej listy sa kuchársky pripravujú rovnako ako špenát siaty resp. priamo ako jeho náhrada), často aj priamo súčasť ľudových názvov takýchto rastlín, napr.:
**novozélandský špenát (=štvorbôčik rozložitý, lat. *Tetragonia expansa*)
**anglický špenát (=štiavec špenátový alebo štiav špenátový, lat. *Rumex patientia*)
**planý špenát (=mrlík dobrý, lat. *Chenopodium bonus-henricus*)
**kubánsky špenát (=a) portulaka zeleninová, lat. *Portulaca oleracea* , b) klajtónia prerastená, lat. *Claytonia perfoliata*)
**malabarský špenát/popínavý špenát/indický špenát (=bazela biela, lat. *Basella alba* či *Basella rubra*)
*listy a/alebo jedlo z listov rastliny z rodu Spinacia, novozélandského špenátu, zriedkavo aj z inej podobnej (čiže z tzv. špenátovej) rastliny, pozri špenát (jedlo)

## Zdroje
Loboda

**Loboda** (nárečovo aj: *lebeda* [-s tvrdým l], *leboda*, **lobôdka**, *lobuotka*, *lebiedka* [-s tvrdým l], *lebetka*, *lebitka*) môže byť:
*rod rastlín, lat. Atriplex, pozri loboda (rod)
*ľudovo: 
**špenát siaty (*Spinacia oleracea*) 
**pamajorán obyčajný (*Origanum vulgare*) 

**Loboda** (varianty pozri vyššie) môže byť ľudovo aj:
*záružlie močiarne (*Caltha palustris*)
*horčiak pieprový (*Polygonum hydropiper*)

**Lobôdka** (varianty pozri vyššie) môže byť aj: 
*malá loboda (významy slova loboda pozri vyššie)
*ľudovo: majorán (*Majorana*)

## Zdroje
Hektometer

**Hektometer** (značka: **hm**) je jednotka dĺžky v metrickej sústave, zodpovedajúca sto (1×102) metrom. Hektometer je v bežnej praxi zriedka používaná jednotka, používa sa v niektorých krajinách pri označení staničenia ciest a železničných tratí.

## Prevod na iné jednotky dĺžky
* 1 hektometer = 100 metrov
* 1 hektometer = 0,1 kilometra

## Referencie

Kategória:Odvodené jednotky sústavy SI
Kategória:Jednotky dĺžky
Diaľničná križovatka Svrčinovec

náhľad|Pohľad od diaľnice D3 (z juhu)
náhľad|Pohľad z križovatky ciest I/11 a I/12
náhľad|Mapa križovatky (bez trasy R5)
**Diaľničná križovatka Svrčinovec** je čiastočne vybudovaná diaľničná križovatka na diaľnici D3, ktorá ju prepojuje s cestou I/11 a v budúcnosti aj s rýchlostnou cestou R5.

## Opis
Križovatka sa nachádza na 45. kilometri D3 v katastrálnom území obce Svrčinovec, medzi centrom obce a miestnou časťou Zatky, v stavebnom úseku Svrčinovec – Skalité. Zvláštnosťou križovatky je, že sa čiastočne nachádza na mostnom objekte, ktorý prekonáva široké údolie Šľahorovho potoka, cestu I/11 a železničnú trať 127, má dĺžku 370 (ľavý most), respektíve  (pravý most) a výšku  nad najnižším bodom údolia. Podobný výškový rozdiel musia prekonať vozidlá, ktoré z cesty I/11 odbočujú na diaľnicu alebo opačne. Napojenie na cestu I/11 je cez stykovú križovatku (vetva A), respektíve kruhový objazd (vetva B).

Je to jediná časť stavebného úseku, ktorá je vybudovaná v plnom profile. Hneď na severovýchodnom okraji mostného objektu sa diaľnica zužuje na polovičný profil, v ktorom bezprostredne nadväzuje jednorúrový tunel Svrčinovec.

## Budúcnosť
V budúcnosti bude do križovatky zapojená pripravovaná rýchlostná cesta R5 a týmto sa z výjazdu zmení na plnohodnotnú diaľničnú križovatku.

## Referencie

Kategória:Diaľnica D3 (Slovensko)
Kategória:Svrčinovec
Kategória:Doprava v okrese Čadca
Kategória:Stavby v okrese Čadca
Mr. Big

**Mr. Big** je americká rocková skupina, ktorá bola založená v roku 1988 v Los Angeles v štáte Kalifornia. Pôvodná zostava skupiny pozostávala zo speváka Erica Martina, bubeníka Pata Torpeya, basgitaristu Billyho Sheehana a gitaristu Paula Gilberta, ktorý bol v rokoch 1999–2002 nahradený Richiem Kotzenom. Pat Torpey zomrel vo februári 2018 z dôvodu komplikacií spôsobenými Parkinsonovou chorobou.

## Diskografia
### Štúdiové albumy
* 1989: *[[Mr. Big (album)|Mr. Big]]*
* 1991: *[[Lean into It]]*
* 1993: *[[Bump Ahead]]*
* 1996: *[[Hey Man]]*
* 2000: *[[Get Over It (album)|Get Over It]]*
* 2001: *[[Actual Size]]*
* 2011: *[[What If... (Mr. Big)|What If...]]*
* 2014: *[[…The Stories We Could Tell]]*
* 2017: *[[Defying Gravity (Mr. Big)|Defying Gravity]]*

## Referencie

## Iné projekty

## Externé odkazy
* Oficiálna webstránka

## Zdroj
* 

Kategória:Hudobné skupiny z 1988
Kategória:Rockové hudobné skupiny USA
Lich (bytosť)

[náhľad|Lich z hry [Bitka o Wesnoth]]

**Lich** alebo v niektorých počítačových hrách Kostej, je nemŕtva fantasy bytosť. Lich je v zásade mocná, inteligentná bytosť, ktorá na rozdiel od nekromantov nemá stále funkčné telo, podobne ako kostlivci. Žije a prežíva na základe mocnej temnej mágie.

Spravidla ide o zápornú postavu, väčšinou o kráľa alebo čarodejníka, ktorý sa stáva lichom dobrovoľne na základe temnej mágie pri snahe o večný život a zosilnenie svojich magických schopností.

Najznámejšie hry a fantasy svety, kde sa lich vyskytuje, sú herné série Warcraft, Might and Magic či open-source hra Bitka o Wesnoth. Medzi najčastejšie schopnosti tejto postavy patrí nekromantia a schopnosti ovládať mŕtvych, rozličné kliatby, ako i deštruktívna mágia, najčastejšie spojená s chladom.

## Zdroj

Kategória:Fiktívne postavy
Kategória:Fantasy postavy
Špenát siaty

**Špenát siaty** (iné názvy: **špenát obyčajný**, **špenát**, zastarano: *(zelený) špinát*, nárečovo: *loboda*, *lobôdka*; lat. *Spinacia oleracea*) je listová zelenina a kvitnúca rastlina pochádzajúca zo strednej a západnej Ázie.

Jeho listy sa konzumujú buď čerstvé, alebo po konzervácii mrazením a dehydratáciou. Môže sa jesť varený alebo surový a chuť sa výrazne líši; vysoký obsah štaveľanu sa varením znižuje.

Je to jednoročná rastlina (zriedka dvojročná), ktorá rastie do 30 cm. V miernych oblastiach môže prezimovať. Listy sú striedavé, jednoduché, vajcovité až trojuholníkové a veľmi variabilné: dlhé 2 až 30 cm a široké 1 až 15 cm, s väčším počtom listov na spodnej časti rastliny. Počas kvitnutia majú vyššie na stonke malé listy. Kvety sú nenápadné, žlto-zelené, s priemerom 3 – 4 mm a dozrievajú na malý, tvrdý, suchý, hrudkovitý zhluk plodov s priemerom 5 – 10 mm, ktorý obsahuje niekoľko semien.

V roku 2018 predstavovala svetová produkcia špenátu 26,3 milióna ton, pričom samotná Čína produkovala 90 % z celkového množstva.

## Referencie

## Iné projekty

## Zdroj

Kategória:Láskavcovité
Kategória:Listová zelenina
Lich

**Lich** môže byť:

* mesto v Nemecku, pozri Lich (Hesensko)
* nemŕtva fantasy postava, pozri lich (bytosť)
* pulzar v súhvezdí Panna, pozri Lich (pulzar)
Modranský sirotinec

náhľad|Konferenčná sála v roku 2019

**Modranský sirotinec** je bývalé zariadenie pre starostlivosť o slovenské osirelé deti pochádzajúce nielen z protestantského prostredia.

Sirotinec založil slovenský evanjelický kňaz Samuel Zoch v Modre. 12. mája 1912 sa začal stavať a 28. mája 1913 mohol prijať deti. Samuel Zoch bol synovcom a pokračovateľom diela Pavla Zocha. Pavol Zoch sa zaoberal dobročinnosťou v prospech sirôt už pred rokom 1905, no v roku 1907 náhle zomrel. Samuel Zoch založil peňažnú zbierku, na ktorú sa zbieralo celé Slovensko. Podarilo sa takto získať 12 000 korún na stavbu budovy sirotinca.

Stavbu projektoval architekt Dušan Samuel Jurkovič v štýle britského secesného prúdu Modern Style. Neskoršou modernistickou prístavbou podľa projektu architekta Jána Štefanca a ďalšími úpravami sa zotrel pôvodný architektonický zámer.

V roku 1951 prestal sirotinec slúžiť svojmu účelu a do správy ho prevzal generálny biskupský úrad evanjelickej cirkvi augsburského vyznania na Slovensku. Nehnuteľnosť sa nachádza na Vajanského ulici v Modre. V súčasnosti je prázdny, pretože je potrebná jeho rekonštrukcia. Budovu má v správe miestna evanjelická cirkev.

V roku 2016 bol objekt vyhlásený za národnú kultúrnu pamiatku SR.

## Referencie

## Pozri aj
* Zoznam kultúrnych pamiatok v Modre

## Iné projekty

## Externé odkazy
* Oficiálna stránka
* Deň sirotinca – každoročné podujatie, organizované združením Modranská beseda

Kategória:Stavby v Modre
Kategória:Secesné stavby na Slovensku
Kategória:Architektúra z 1912
André Lwoff

**André Michel Lwoff** (* 8. máj 1902, Ainay-le-Château, Francúzsko – † 30. september 1994, Paríž) bol francúzsky mikrobiológ, virológ, genetik a protozoológ.

V roku 1965 získal Nobelovu cenu za fyziológiu alebo medicínu za objav genetickej regulácie proteosyntézy (spolu s Françoisom Jacobom a Jacquesom Monodom), teda syntézy tzv. provírusov. To sú vírusy, ktorých nukleová kyselina sa v určitom štádiu životného cyklu vkladá do genómu hostiteľskej bunky. Bol prvým biológom, ktorý jasne vymedzil molekulárne a biochemické rozdiely medzi vírusmi a ostatnými formami života.

## Životopis
Bol žiakom protistológa Edouarda Chatona, ktorý kedysi zaviedol pojmy prokaryota a eukaryota. Ten ho priviedol k skúmaniu diverzity protistných organizmov, ale Lwoff sa nakoniec vydal iným smerom, na skúmanie vírusov.

Najprv skúmal problém lyzogénie, teda situácie, kedy vírus hostiteľskú bunku neničí, ale volí stratégiu tzv. provírusu a integruje sa do hostiteľskej DNA. Roku 1953 pri tej príležitosti prvýkrát vírusy definoval, zatiaľ predbežným spôsobom.

Potom, platený Americkou národnou nadáciou pre postihnutých detskou obrnou, presunul svoj záujem na štúdium poliovírusov. Výsledkom bol okrem iného článok *Poňatie vírusu* z roku 1957, v ktorom vírusy prvýkrát jednoznačne odlíšil od baktérií. Lwoff vírus definoval ako výhradne nebunkovú entitu obsahujúcu iba jeden druh nukleovej kyseliny uzavretý v proteínovom obale, entitu, ktorá sa nedokáže množiť delením ako bunky, čo ju núti byť vnútrobunkovým parazitom.

Definoval tiež niektoré základné pojmy súčasnej virológie ako profág, provírus, virión, alebo kapsida.

## Referencie


## Iné projekty

## Externé odkazy
* Portrét na oficiálnych stránkach Nobelovej ceny
* Heslo v Britannica

## Zdroj

Kategória:Francúzski biológovia
Kategória:Mikrobiológovia
Kategória:Biológovia židovského pôvodu
Kategória:Francúzski nositelia Nobelovej ceny
Kategória:Nositelia Nobelovej ceny za fyziológiu alebo medicínu
Kategória:Nositelia Leeuwenhoekovej medaily
Kategória:Francúzske osobnosti židovského pôvodu
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia American Philosophical Society
Renato Dulbecco

**Renato Dulbecco** (* 22. február 1914, Catanzaro, Taliansko† 19. február 2012, La Jolla, Kalifornia, USA) bol taliansko-americký biológ a virológ.

Roku 1975 získal Nobelovu cenu za fyziológiu alebo medicínu za objavy týkajúce sa interakcie medzi nádorovými vírusmi a genetickým materiálom bunky.

## Životopis
Vyštudoval medicínu na turínskej univerzite, jeho spolužiakmi tu boli dvaja ďalší neskorší držitelia Nobelovej ceny, Salvador Luria a Rita Levi-Montalcini. Počas druhej svetovej vojny bojoval v radoch talianskej armády vo Francúzsku a na východnom fronte, ale po vstupe Nemcov do Talianska prešiel k partizánom a zapojil sa do protifašistického odboja. Po oslobodení sa krátko venoval politike, bol radným Turína, ale rýchlo sa vrátil k vede. V roku 1946 ho navštívil v Taliansku Luria a prehovoril ho k odchodu do USA. Odišiel tam v roku 1947, pracoval najprv v Luriovom laboratóriu v Indiane a neskôr v tíme Maxa Delbrücka na California Institute of Technology.

## Referencie


## Iné projekty

## Externé odkazy
* Nobelova cena

## Zdroj

Kategória:Talianski biológovia
Kategória:Biológovia USA
Kategória:Naturalizované osobnosti USA
Kategória:Nositelia Nobelovej ceny za fyziológiu alebo medicínu
Kategória:Talianski nositelia Nobelovej ceny
Kategória:Nositelia Nobelovej ceny z USA
Kategória:Vyučujúci na California Institute of Technology
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Rytieri veľkokríža Radu za zásluhy Talianskej republiky
Zoznam hráčok klubu Piešťanské Čajky

Článok obsahuje **zoznam hráčok klubu [[Piešťanské Čajky]]** od roku 2012.

## Zoznam hráčok pre sezónu 2012/2013

## Zoznam hráčok pre sezónu 2013/2014

## Zoznam hráčok pre sezónu 2014/2015

## Zoznam hráčok pre sezónu 2015/2016

## Zoznam hráčok pre sezónu 2016/2017

## Zoznam hráčok pre sezónu 2017/2018

## Zoznam hráčok pre sezónu 2018/2019

Simona Majtásová od februára 2019 pre zranenie nehrala. Monica Engelman a Lucia Krč-Turbová boli dopísané na súpisku až v marci 2019.

## Zoznam hráčok pre sezónu 2019/2020

## Zoznam hráčok pre sezónu 2020/2021

## Zoznam hráčok pre sezónu 2021/2022

## Zoznam hráčok pre sezónu 2022/2023

## Zoznam hráčok pre sezónu 2023/2024

## Referencie

Kategória:Šport v Piešťanoch
Andrea Kalavská

Doc. MUDr. **Andrea Kalavská**, PhD., MHA, rod. **Augustínová** (* 28. november 1977, Trenčín) je slovenská lekárka, vysokoškolská pedagogička a politička, ktorá pôsobila ako ministerka zdravotníctva Slovenskej republiky od 22. marca 2018 do 17. decembra 2019. V období od 14. apríla 2016 do 22. marca 2018 zastávala funkciu štátnej tajomníčky ministerstva zdravotníctva, do ktorej ju – rovnako ako Stanislava Špánika – navrhol minister zdravotníctva Tomáš Drucker, krízový manážer, ktorého nominovala strana SMER-SD. Do funkcie ministerky ju na odporúčanie odchádzajúceho ministra Druckera navrhol predseda vlády SR Peter Pellegrini, člen strany SMER-SD. 9. decembra 2019 podala demisiu pre ideové rozpory so stranou SMER-SD, po tom, čo vláda SR 4. decembra stiahla návrh reformy, tzv. stratifikácie nemocníc z rokovania Národnej rady SR. Po voľbách v marci 2020 pôsobila počas prvej vlny pandémie Covid-19 ako poradkyňa predsedu vlády Igora Matoviča.  

## Štúdium a kariéra
Kalavská absolvovala doktorské štúdium všeobecného lekárstva na Lekárskej fakulte Univerzity Komenského v Bratislave (?2003) a doktorandské štúdium verejného zdravotníctva na Fakulte zdravotníctva a sociálnej práce Trnavskej univerzity v Trnave. Neskôr absolvovala špecializačné skúšky v odboroch vnútorné choroby a tropická medicína na Slovenskej zdravotníckej univerzite v Bratislave (SZU) a habilitáciu na Vysokej škole zdravotníctva a sociálnej práce sv. Alžbety v Bratislave, kde tiež získala titul Master of Health Administration (MHA). Od roku 2003 pôsobila na Internej klinike Fakultnej nemocnice s poliklinikou Trnava (od 1. apríla 2003 Fakultná nemocnica Trnava) a neskôr na I. internej klinike SZU a Univerzitnej nemocnice Bratislava a na Poliklinike cudzokrajných chorôb. Pedagogicky pôsobí na SZU a VŠZPaSP.

## Referencie

Kategória:Osobnosti z Trenčína
Kategória:Slovenskí lekári
Kategória:Slovenskí vysokoškolskí pedagógovia
Kategória:Ministerky
Kategória:Absolventi Lekárskej fakulty Univerzity Komenského v Bratislave
Kategória:Absolventi Fakulty zdravotníctva a sociálnej práce Trnavskej univerzity v Trnave
Kategória:Vyučujúci na Slovenskej zdravotníckej univerzite v Bratislave
Kategória:Vyučujúci na Vysokej škole zdravotníctva a sociálnej práce sv. Alžbety v Bratislave
Kategória:Slovenské političky
Kategória:Štátni tajomníci Ministerstva zdravotníctva Slovenskej republiky
Kategória:Ministri zdravotníctva Slovenskej republiky
Librácia

**Librácia** môže byť:
* zriedkavo: váženie
* výkyv, kolísanie
* oscilačný rotačný pohyb (napr. molekuly alebo Mesiaca), pozri oscilácia a rotačný pohyb 
* obmedzená rotácia molekuly
* v astronómii: periodická oscilácia polohy vesmírneho telesa, najmä pomalá malá periodická oscilácia polohy obiehajúceho vesmírneho telesa pri pohľade z ním obiehaného vesmírneho telesa, v užšom zmysle len pomalá malá periodická oscilácia polohy Mesiaca pri pohľade zo Zeme, pozri librácia (astronómia)

## Zdroje
Fazuľa obyčajná

**Fazuľa obyčajná** alebo **fazuľa záhradná** (*Phaseolus vulgaris*) je bylinná jednoročná strukovina pestovaná na celom svete pre svoje jedlé suché semeno alebo nezrelé plody (bežne označované ako fazuľa). Medzi hlavné produkty tejto rastliny patria sušená fazuľa (semená zbierané v úplnej zrelosti), fazuľové (zelené) struky (jemné struky so zníženým obsahom vlákniny zozbierané pred fázou vývoja semien) a fazuľové struky (semená zozbierané vo fyziologickej zrelosti). Jej listy sa tiež občas používajú ako zelenina a slama ako krmivo. Spolu s ostatnými druhmi rodu fazuľa (*Phaseolus*) sa klasifikuje ako súčasť čeľade bôbovité (*Fabaceae*). Zo všetkých fazúľ je jej pestovanie najviac rozšírené. Získava potrebný dusík prostredníctvom asociácie s dusíkatými baktériami rodu *[[Rhizobium]]*, ktoré fixujú dusík v pôde.

Fazuľa obyčajná je veľmi variabilný druh, ktorý má dlhú históriu kultivácie. Všetci divokí členovia tohto druhu sú popínavé rastliny, ale mnoho kultivarov je klasifikovaných ako tyčkový alebo trpasličí v závislosti od štýlu ich rastu. Fazuľa sa pestuje na všetkých kontinentoch okrem Antarktídy. V roku 2016 sa na celom svete vypestovalo 27 miliónov ton sušenej fazule a 24 miliónov ton zelenej fazuľky. V roku 2016 bolo Mjanmarsko najväčším producentom sušených fazúľ, zatiaľ čo Čína vyprodukovala 79 % svetovej produkcie zelených fazúľ. Po sóji je to druhá najvýznamnejšia strukovina a je významnou potravinou v Afrike, Indii a Latinskej Amerike.

Divoká forma *P. vulgaris* je pôvodom z Ameriky. Domestikovala sa v období 6000 rokov pred Kr. alebo skôr. Pôvodne sa verilo, že bola domestikovaná samostatne v Mezoamerike a v južnom regióne Ánd, čím získala domestikovaná fazuľa dva genofondy. Nedávne genetické analýzy však ukazujú, že bola najprv domestikovaná v Mezoamerike a rozšírila sa na juh, pravdepodobne spolu s tekvicou a kukuricou. Tieto tri mezoamerické plodiny tvoria pestovateľskú skupinu „tri sestry“, ktorá je súčasťou pôvodného severoamerického poľnohospodárstva.

Existuje veľa kultivarov (viac ako 600 kultivarov pre suchú fazuľu) a plody sa líšia vo veľkosti, farbe a tvare. Fazuľa má vysoký obsah bielkovín, nestráviteľných škrobov, vlákniny, peptidov a bioaktívnych zložiek. Ďalej obsahuje vitamíny (kyselina listová a ďalšie vitamíny B), minerály (Ca, Fe, Cu, Zn, P, K, Mg) a nenasýtené mastné kyseliny (linolénová, linolová a kyselina olejová). Má nízky obsah tuku, sodíka a cholesterolu. Zrelé surové semená fazule sú jedovaté pre obsah lektínov a ďalších látok.

## Galéria

File:Phaseolus_vulgaris_MHNT.BOT.2016.24.73.jpg|
File:Phaseolus vulgaris white beans, witte boon.jpg|
File:Black Turtle Bean.jpg|
File:Kidney beans.jpg|


## Referencie

## Iné projekty

## Zdroj

Kategória:Bôbovité
Kategória:Strukoviny
Kategória:Popínavé rastliny
Kategória:Plodová zelenina
Kategória:Najmenej ohrozené druhy
Planetárium (softvér)

[náhľad|Simulácia oblohy v planetáriu [Stellarium]]
**Planetárium** je aplikačný softvér, ktorý užívateľovi umožňuje simulovať nebeskú sféru kedykoľvek, najmä v noci, na počítači, tablete alebo inteligentnom telefóne. Takéto aplikácie môžu byť len základné, ako je zobrazenie hviezdnej mapy alebo mapy oblohy pre konkrétny čas a miesto, zobrazovanie ilustrácií súhvezdí a asterizmou, alebo zložité, ako je vykreslenie fotorealistických pohľadov na oblohu.

Aplikácie sa môžu používať aj na prepojenie a ovládanie ďalekohľadov, alebo projektorov planetárií. Voliteľné funkcie môžu ponúkať vloženie a následne zobrazenie orbitálnych prvkov novoobjavených telies (komét, asteroidov, medzihviezdnych objektov) a umelých družíc. Môžu simulovať pohlaď cez ďalekohľad s rôznymi parametrami. Súčasťou bývajú aj astronomické kalkulátory a simulácie astronomických dejov.

Jednotlivé planetária sú vyvíjané pre operačné systémy Linux, MacOs, Windows, Android.

## Planetária

* C2A
* Cartes du Ciel
* Celestia
* CyberSky
* Digital Universe Atlas
* Digistar
* Nightshade
*Google Sky
*Sky Map
*HNSKY
*KStars
* RedShift
* TheSky
* SkyTechX
* Starry Night
* Stellarium
* XEphem
* SpaceEngine
*WinStars
* WorldWide Telescope

## Referencie


Kategória:Vzdelávací softvér
Kategória:Astronomický softvér
Cartes du Ciel

náhľad|Cartes du Ciel (verzia 3 beta 0.1.0)
**Cartes du Ciel** („CDC“ a „SkyChart“) je bezplatný a otvorený zdrojový planetárny program pre systémy Linux, MacOS a Windows. So zmenou na verziu 3 bol Linux pridaný ako cieľová platforma, licencovanie sa zmenilo z freeware na GPLv2 a projekt sa presunul na novú webovú stránku.

CDC zahŕňa schopnosť ovládať počítačom GoTo montáž ďalekohľadu, je s ASCOM a INDI kompatibilné a podporuje USNO UCAC katalógy, i ESA Gaia dáta, spolu s mnohými ďalšími katalógmi a utilitami.

Podľa programátora, Patricka Chevalleyho, bol vydaný ako freeware, pretože „radšej by som videl, ako amatéri míňajú svoje peniaze na nový okulár, ako na astronomický softvér“.

Chevalley tiež vytvoril program *Virtual Moon Atlas*, ktorý je tiež bezplatným a otvoreným softvérom.

## Referencie


## Externé odkazy

* Verzia 2 (archivovaná) 
* Verzia 3

Kategória:Astronomický softvér
Kategória:Softvér pre Linux
Kategória:Softvér pre Windows
Kategória:Slobodný softvér
Vláknina

**Vláknina** môže byť:

* v textilníctve: 
** vláknitá látka alebo súbor vláken, pozri vláknina (súbor vlákien)
** súbor látok z ktorých po spracovaní vznikne vlákno, pozri vláknina (textil)
* v lesníctve: drevo vhodné na výrobu celulózy a papiera, pozri vláknina (lesníctvo)
* v biochémii: vláknitá bielkovina tvorená pri zrážaní krvi, pozri fibrín
* v papiernictve: surovina používaná pri výrobe papiera, pozri buničina (papier)
* v potravinárstve: označenie pre zložku rastlinnej potravy, čiastočne nestráviteľnej, pozri vláknina (potrava)

## Referencie

## Pozri aj
* vlákno
Dežňovov mys

náhľad|Beringov prieliv, vľavo Dežňovov mys
náhľad|Dežňovov mys
**Dežňovov mys** () je mys, najvýchodnejší pevninský výbežok Ázie.

Mys leží na Čukotskom polostrove na východe Ruskej federácie, kde Beringov prieliv oddeľuje Euráziu od Severnej Ameriky a dosahuje na poludník 169° 40' západnej zemepisnej dĺžky.

Mys je menovaný na počesť Semjona Ivanoviča Dežňova (1605 – 1673), ktorý ako prvý Európan tohto výbežku dosiahol. V Naukane stojí maják Semjona Ivanoviča Dežňova. Blízko mysu sa nachádza osada Uelen s polárnou a meteorologickou stanicou.

## Referencie

## Iné projekty

## Zdroj

Kategória:Mysy v Ázii
Kategória:Mysy v Rusku
Kategória:Geografia Čukotského autonómneho okruhu
Banán (rozlišovacia stránka)

**Banán** môže byť:
* plod banánovníka (*Musa*), alebo v užšom zmysle plod banánovníka obyčajného (*Musa paradisiaca* v širšom ponímaní, teda vrátane *Musa sapientum*), alebo v najužšom zmysle ovocný banán (čiže plod bývalého druhu *Musa sapientum* a teda opak plantajnu, čiže múčnatého banánu), pozri banán
* staršie (a dnes ešte hovorovo):
** slovenský názov rodu *Musa*, novšie synonymum: banánovník , pozri banánovník
** banánovník obyčajný (*Musa paradisiaca*)
* v športe nespisovne: gól
* v školstve nespisovne: päťka ako známka, pozri pod známka (škola)

## Poznámky


## Referencie
Trnava pre každého

**Trnava pre každého** (v roku 2019 **DOPRAVA**, od 2019 do 2022 **Hlas pravice**,  od 2022 do 2025 **Skúsme to inak**) je slovenská pravicovo-liberálna mimoparlamentná politická strana, ktorá pôsobí na Slovensku s centrálou v Bratislave a regionálnymi štruktúrami v okresoch Bardejov, Prešov, Sabinov, Skalica, Martin a Turčianske Teplice.

## Dejiny
Strana vznikla v januári 2019 pod názvom DOPRAVA. Zúčastnila sa slovenských volieb do Európskeho parlamentu (EP) 25. mája 2019, v ktorých dostala 3&nbsp;998 platných hlasov (0,40 %) a teda nezískala žiaden mandát v EP. V septembri sa strana premenovala na Hlas pravice. 20. februára 2020 strana oznámila, že odstupuje z parlamentných volieb v prospech strany SaS, keďže s ňou má najviac programových prienikov – vrátane pre Hlas pravice kľúčovú rovnú daň – a nechce trieštiť hlasy pravice.

V období od marca do mája 2022 došlo v strane Hlas pravice k zmenám vedenia aj názvu na Skúsme to inak. Predsedníčkou sa stala Veronika Gajdošová Ladňáková. Strana postavila svojich kandidátov do spojených krajských a komunálnych volieb v októbri 2022, vrátane kandidátov na primátorov v Martine či v Piešťanoch.

## Ideológia a program
Hlas pravice sa profiluje ako pravicovo-liberálna (resp. klasickoliberálna), reformná strana, ktorá za svoju hlavnú zásadu pokladá *„podporiť individuálnu slobodu, zodpovednosť a spravodlivosť“*. Podľa čl. 1 stanov sa zasadzuje o ekonomickú slobodu občanov v trhovom prostredí, primeranú podporu rodiny zo strany štátu a silnú pozíciu štátu *„tam, kde je jeho hlavná úloha – pri ochrane životov, zdravia a majetku občanov, zabezpečovaní spravodlivosti a potrebnej infraštruktúry.“* Za svoje programové priority pokladá zníženie daní, odvodov a zavedenie rovnej dane, dosiahnutie vyrovnaného alebo prebytkového štátneho rozpočtu, znižovanie štátneho dlhu, zníženie počtu ministerstiev (zo súčasných 13 na 10), úradov a štátnych organizácií *„spolu so zastavením plytvania financiami“* a zrušenie plošných sociálnych balíčkov. Odmieta tzv. sociálny štát a naproti tomu presadzuje pristúpenie k liberalizačným a deregulačným reformám.

## Vedenie strany
### Vedenie ako DOPRAVA (20192020)
Predsedom strany bol Ondrej Matej, manažér, podnikateľ a bývalý poslanec Národnej rady Slovenskej republiky (20102012) za SDKÚ-DS. Funkcie podpredsedov strany zastávajú:
* Marián Damankoš, pedagóg (riaditeľ školy), poslanec Zastupiteľstva Prešovského samosprávneho kraja (od 2017) zvolený za politickú koalíciu KDH, NOVA, OĽaNO a SaS,
* Ludvík Posolda, podnikateľ a funkcionár zamestnávateľských organizácií,
* Roman Hrnčírik, ekonóm a manažér v baníctve, bývalý poslanec Mestského zastupiteľstva mesta Holič (20062018),
* Ľubomír Ochotnický, generálny riaditeľ obchodnej spoločnosti Slovdekra s.r.o.

### Vedenie ako Hlas pravice (20202022)
* Marián Damankoš, predseda

### Vedenie ako Skúsme to inak (od 2022)
* Veronika Gajdošová Ladňáková, predsedníčka
* Róbert Gajdoš, podpredseda

### Vedenie ako Trnava pre každého (od 2025)
* Miloš Krištofík, predseda

## Referencie

## Externé odkazy
* Oficiálny web

Kategória:Politické strany na Slovensku – funkčné
Kategória:Organizácie založené v 2019
Beavis and Butt-Head

***Beavis and Butt-Head*** je americký animovaný televízny seriál vytvorený Mikom Judgom, ktorého predchodcom bola krátka animácia *Frog Baseball*. Premiérové ​​epizódy sa vysielali od 8. marca 1993 do 28. novembra 1997. Vysielanie nasledujúcej ôsmej série bolo naplánované na 27. októbra 2011.

Každá epizóda série sa skladá z niekoľkých animácií, v ktorých hlavnú úlohu hrajú dvaja dospievajúci pubertiaci, Beavis a Butt-Head, žijúci vo fiktívnom meste Highland v štáte Texas. Väčšinu času trávia sedením pred televízorom a jedením nachos. Trávia veľa času sledovaním a komentovaním hudobných videí vytvorených nie pre potreby seriálu, ale propagujú aj skutočných umelcov.

V roku 1996 bol nakrútený celovečerný film *[[Beavis a Butt-Head dobýjajú Ameriku]]*.

Bola vytvorená aj hra *Beavis and Butt-Head in Virtual Stupidity*.

## Televízne stanice
* MTV
* MTV Classic
* VH1

## Pozri aj
* Beavis a Butt-Head dobýjajú Ameriku

## Externé odkazy
* 

## Zdroj

Kategória:Kreslené seriály USA
Kategória:Televízne seriály z roku 1993
Kategória:Televízne seriály MTV
Mechanizmus (technika)

[right|thumb|[Maltézsky mechanizmus - priklad kinematického mechanizmu]]
**Mechanizmus** je mechanické zariadenie, ktoré vzniklo účelným spojením niekoľkých strojových súčiastok tak, aby bolo možné pomocou neho vykonávať požadovanú funkciu. Bolo vyvinutých mnoho rôznych typov mechanizmov na dosiahnutie rôznych účelov. Preto sa rôzne klasifikujú a rozdeľujú. Medzi mechanizmy sa zaraďujú aj niektoré prevody, prevodovky a zložitejšie spojky.

## Základné rozdelenie mechanizmov
Základné rozdelenie mechanizmov zohľadňuje ich hlavný pracovný prvok:
#*Kinematické (pohybové) mechanizmy* sú určené najmä na zmenu pohybu a prenos síl a sú tvorené mechanickými prevodovými súčiastkami ako sú páky, ťahadlá, hriadele a podobne. 
#*Hydraulické mechanizmy* využívajú na prenos síl s pohybu kvapaliny. Ďalej sa rozdeľujú na:
#**[[Hydrostatický mechanizmus|hydrostatické mechanizmy]]*, pri nich pôsobí kvapalina hlavne tlakom,
#**[[Hydrodynamický mechanizmus|hydrodynamické mechanizmy]]*, pri nich pôsobí kvapalina pohybovou energiou. 
#Pneumatické mechanizmy využívajú na prenos síl s pohybu stlačený plyn.
#*Zmiešané mechanizmy* kombinujú vyššie uvedené typy v jednom celku. Príkladom môže byť hydropneumatické odpruženie, ktoré kombinuje hydrostatickú a pneumatickú časť.

## Kinematické mechanizmy
Návrhom mechanizmov sa zaoberá kinematika. Pre jej účely sa uvažuje idealizovaný mechanizmus ktorý je absolútne tuhý a pevný, bez hmotnosti a bez trenia v uloženiach. Reálne mechanizmy však majú svoju konečnú tuhosť a pevnosť a nenulovú hmotnosť, t.j. ich rozmery treba prispôsobiť aj použitým materiálom a pôsobiacim silám. Tento postup sa nazýva dimenzovanie.  V uloženiach pôsobia vôle a trenie, čo ovplyvňuje účinnosť a presnosť.

Typickými zástupcami kinematických mechanizmov sú:
*kľukový mechanizmus
*kĺbový mechanizmus
*kulisový mechanizmus
*výstredníkový mechanizmus
*vačkový mechanizmus
*nožnicový mechanizmus
*pohybová skrutka

## Zdroje
*

Kategória:Mechanizmy
Uzáver

náhľad|Poistný ventil
**Uzáver** alebo **uzatvárací prístroj** je potrubná armatúra, ktorá slúži na uzavretie prietoku média potrubím, resp. na regulovanie jeho veľkosti. Hlavné typy uzáverov sú:
* kohút
* klapka
* ventil 
* posúvač

## Rôzne typy uzáverov

Obrázok:Stop Cock.jpg|Kohút
Obrázok:Hh-wasserventil2.jpg|Klapka
Obrázok:Large corner fire valve.JPG|Ventil
Obrázok:1024 Klingenberg Talsperrenschieber DN1100-6620.jpg|Posúvač


## Požiadavky na uzávery
Všeobecné požiadavky na uzávery sú:
* Priamy tvar a minimálne zmenšený prierez pre médium.
* Jednoduché a lacné, bez priestoru na usadzovanie kalov.
* Primeraná rýchlosť otvárania a uzatvárania pre prevenciu vzniku rázov v potrubí.
* Ľahké obrobenie tesniacich plôch.
Jednotlivé typy uzáverov ich vo väčšej či menšej miere spĺňajú nerovnako, preto sa pre dané použitie vyberie vhodný typ uzáveru podľa najdôležitejšej požiadavky.

## Zdroje
*

Kategória:Uzatváracie prístroje
Posúvač (armatúra)

náhľad|Posúvač
náhľad|Animácia funkcie posúvača
**Posúvač** je typ potrubného uzáveru, ktorý dovoľuje pri plnom otvorení prietok plným prierezom potrubia. Teleso posúvača je výrazne väčšie, ako pri ostatných typoch uzáverov, pretože uzatvárací prvok sa musí do neho úplne zasunúť. Uzatvárací prvok má dve tesniace plochy a jeho vysúvanie je riešené pohybovou skrutkou. To mu zabezpečuje ďalšiu výhodu, pomalé otváranie a možnosť regulovať prietok postupne. Pohon skrutky môže byť ručný, alebo elektrický. Je vhodný aj pre najväčšie svetlosti potrubí.

## Zdroje
*

Kategória:Uzatváracie prístroje
Peter Jacob Hjelm

**Peter Jacob Hjelm** (* 2. október 1746 – † 7. október 1813) bol švédsky chemik. Ako prvý izoloval prvok molybdén, štyri roky po jeho objavením Carlom Scheeleom. Študoval na univerzite v Uppsale, neskôr pôsobil ako profesor na banskej akadémii a v 1792 sa stal riaditeľom kráľovskej mincovne. Od 1784 bol členom švédskej akadémie vied.

## Zdroj

Kategória:Švédski chemici
Kategória:Členovia Kráľovskej švédskej akadémie vied
Kategória:Absolventi Uppsala universitet
Katarína Kuniecová

**Katarína Kuniecová**, rodená **Tetemondová** (* 24. september 1988, Poprad) je slovenská profesionálna basketbalistka. V súčasnosti hrá za tím Piešťanské Čajky v basketbalovej extralige žien a za slovenskú reprezentáciu, reprezentovala Slovensko na štyroch majstrovstvách Európy v basketbale (v rokoch 2009, 2011, 2013 a 2015).

## Kariéra
Basketbal začala Tetemondová hrať v mládežníckych družstvách Banskej Bystrice. Ako seniorka začala v extralige hrávať za tím ŽBK Poprad. V roku 2010 prestúpila do klubu MBK Ružomberok, kde odohrala tri sezóny. V sezóne 2012/13 sa s Ružomberkom dostala až do semifinále Eurocupu. Následne pôsobila s výnimkou sezóny 2015/16 ako legionárka v zahraničí, postupne v Šoproni, Brne, Zaragoze, Saint-Amand a Pécsi. V sezóne 2015/2016 bola 3., resp. 4. najlepšou hráčkou slovenskej extraligy (body na zápas, resp. body celkovo). V roku 2019 sa vrátila na Slovensko, v sezóne 2019/20 hrá v tíme Piešťanské Čajky. 

## Hráčske štatistiky
*Aktuálne k 1. októbru 2019.*

## Osobný život
Tetemondová sa 16. novembra 2019 vydala za svojho dlhoročného partnera Tomáša Kunieca, aj v hráčskej kariére odvtedy používa priezvisko Kuniecová.

## Referencie

Kategória:Slovenské basketbalistky
Kategória:Osobnosti z Popradu
Posúvač

**Posúvač** môže byť:
*typ uzáveru potrubia: pozri posúvač (armatúra)
*súčasť posúvačového rozvodového mechanizmu: pozri  posúvačový rozvod
Kohút (armatúra)

náhľad|Mosadzný kohút
**Kohút** je typ potrubného uzáveru, ktorý dovoľuje rýchle otvovrenie a uzatvorenie. Zároveň umožňuje pri plnom otvorení prietok plným prierezom potrubia. Pracovná časť kohúta je kužeľ alebo guľa. Ovládanie vyžaduje väčšiu silu, väčšinou je riešené pákou. Z tohoto dôvodu sa používajú len do svetlosti potrubia 100. Od plného otvorenia po plné uzavretie postačuje 1/4 otočenia páky. Páka väčšinou indikuje stav otvorenia kohúta: rovnobežná s potrubím pri otvorenom a kolmá naň pri uzavretom stave. Kohúty sa bežne vyrábajú zo sivej liatiny, mosadze alebo bronzu. Pre špeciálne kvapaliny alebo účely sa môžu použiť aj iné materiály, napríklad pre laboratórne aparatúry sú kohúty sklené.

Kohúty môžu byť: *priame*, *rohové*, *dvojcestné*, *trojcestné* a *štvorcestné*.

## Nejednoznačné označovanie
náhľad|Rez guľovým uzáverom
Kohút sa často zamieňa s ventilom. Napr. klasický *vodovodný kohút* rep. *vodovodný kohútik* na sanite je zväčša ventil (na plné otvorenie je potrebných niekoľko otáčok).

*Guľový uzáver* sa častejšie označuje ako *guľový ventil* () namiesto *guľového kohúta* (rýchle otvorenie, plný prietokový prierez).

## Zdroje
*

Kategória:Uzatváracie prístroje
Arka Gdynia (ženský basketbal)

**Arka Gdynia** je poľský ženský basketbalový klub, ktorý bol založený v roku 1946. Arka sídli v prímorskom meste Gdyňa. Klub je účastníkom Basket Ligy Kobiet, najvyššej poľskej súťaže.

Klub vznikol v roku 1946 v Gdansku ako **Spójnia Gdańsk**. V roku 1992 sa tím presťahoval z Gdansku do Gdyne a zmenil názov na **Bałtyk Gdynia**. Následne zmenil názov viackrát. Medzi rokmi 20012010 sa podľa sponzora, firmy Grupa Lotos S.A., nazýval **Lotos Gdynia**. Od roku 2014 klub fungoval ako **Basket 90 Gdynia** a od roku 2018 nesie súčasný názov. Klub je v sezóne 2019/2020 účastníkom Euroligy.

## Úspechy klubu
* **[[Euroliga v basketbale žien|Euroliga]]**:
** **2. miesto (2x)**: 2002, 2004
* Víťaz **[[Basket Liga Kobiet|BLK]] (11x)**: 1996, 1998, 1999, 2000, 2001, 2002, 2003, 2004, 2005, 2009, 2010
* Víťaz **[[Poľský pohár v basketbale žien|Poľský pohár]] (5x)**: 2005, 2007, 2008, 2010, 2011

## Tím
### Súpiska pre sezónu 2019/2020
*Zoznam je aktuálny ku 4. októbru 2019.*

## Referencie


## Externé odkazy
* bigdynia.pl Oficiálna stránka tímu.

Kategória:Poľské basketbalové kluby
Kategória:Gdyňa
Kategória:Organizácie založené v 1946
Spätná klapka

náhľad|Spätná klapka, povoľuje prietok len zľava doprava
**Spätná klapka** je špecializovaný typ klapky, ktorá prepúšťa prietok len jedným smerom.

## Pozri aj
*spätný ventil

Kategória:Uzatváracie prístroje
Lucia Molnár Satinská

PhDr. **Lucia Molnár Satinská**, PhD. (* 1986, Bratislava) je slovenská jazykovedkyňa, prekladateľka a pracovníčka Jazykovedného ústavu Ľudovíta Štúra SAV.

## Životopis
Lucia Molnár Satinská sa narodila v Bratislave. Je dcérou herca a komika Júliusa Satinského a jeho druhej manželky Viery.

V rokoch 2005 až 2011 študovala komparatistiku, anglistiku-amerikanistiku a slovakistiku na Filozofickej fakulte Karlovej univerzity v Prahe. V akademickom roku 2009/2010 sa zúčastnila ročného pobytu na Inštitúte Bálinta Balassiho v Budapešti kde študovala hungarológiu.

V roku 2011 nastúpila do Jazykovedného ústavu Ľudovíta Štúra Slovenskej akadémie vied ako interná doktorandka. Jej vedúcim bol Slavomír Ondrejovič. V roku 2015 obhájila svoju dizertačnú prácu *Jazyková situácia a jazyková politika na Slovensku: Bratislava* a stala sa vedúcou oddelenia súčasného jazyka Jazykovedného ústavu Ľ. Štúra. V roku 2018 bolo toto oddelenie premenované na Oddelenie sociálnej lingvistiky.

Podľa profilu na portáli Slovenskej akadémie vied „Medzi jej výskumné témy patrí viacjazyčnosť na Slovensku, jazyková krajina, jazyková politika či rodovo citlivý jazyk. Venuje sa tiež popularizácii jazykovedy, slovenčiny aj maďarčiny a ďalších menšinových jazykov na Slovensku.“

## Osobný život
Je vydatá, s manželom, režisérom Csabom Molnárom majú dcéru Boglárku (* 2018) a syna Barnabása (* 2021).

## Dielo
Molnár Satinská z pozostalosti svojho otca pripravila rozšírené vydanie *Rozprávok uja Klobásu* a knihy *Listy z onoho sveta*, *Expedície*, *Listy Oľge* a *Gundžovníky*. *Gundžovníky*, Satinského časopisy pre švagrov v Spojených štátoch, vyšli dvojzväzkovo v roku 2018. Molnár Satinská bola ich editorkou.

## Referencie

## Externé odkazy
* Profil na stránkach Jazykovedného ústavu Ľudovíta Štúra Slovenskej akadémie vied, v. v. i.
* Zoznam diel Lucie Molnár Satinskej v súbornom katalógu Slovenskej národnej knižnice
* Lucia Satinská: Odhalila som náš tajný vianočný jazyk – rozhovor v Denníku SME (2011)

Kategória:Osobnosti z Bratislavy
Kategória:Slovenskí jazykovedci
Kategória:Slovenskí redaktori
Kategória:Pracovníci Jazykovedného ústavu Ľudovíta Štúra SAV
Kategória:Absolventi Filozofickej fakulty Karlovej univerzity
The Conjuring Universe

**The Conjuring Universe** je americká mediálna franšíza založená na sérii nadprirodzených hororových filmov. Tieto filmy produkujú spoločnosti New Line Cinema, The Safran Company a Atomic Monster Productions a distribuuje spoločnosť Warner Bros Pictures. Filmy predstavujú dramatizáciu prípadov z reálneho života paranormálnych vyšetrovateľov Eda a Lorraine Warrenových. Hlavná séria sa zaoberá ich pokusmi pomôcť ľuďom, ktorí sa ocitli v rukách démonických duchov, zatiaľ čo vedľajšie filmy sa zameriavajú na pôvod niektorých entít, s ktorými sa Warrenovci stretli.

## Filmy

### Časová os

## Účinkujúci

## Zdroj

Kategória:Filmové série USA
WinStars

**WinStars** je simulátor planetária vyvinutý Richardom Franckom pre Android, iOS, Linux, OS X a Microsoft Windows operačné systémy. Medzi funkcie WinStars patrí možnosť ovládať počítačom montáž ďalekohľadu.

## História
Verzia WinStars 1.0 bola vyvinutá Richardom Franckom v roku 2001 v programovacom jazyku C++. WinStars verzia 2.0 bola vydaná ako komerčný softvér v roku 2004, teraz je však k dispozícii na bezplatné stiahnutie z webovej stránky spoločnosti Franck. Koncom roku 2017 debutovala alfa verzia WinStars 3.0, po ktorej nasledovala prvá stabilná platená verzia v máji 2018. Franck zostáva jediným vývojárom a správcom aplikácie.

## Katalógy
WinStars 2 obsahuje databázu 2 500 000 hviezd a (SAC) katalóg 10 000 hmlovín, galaxií a hviezdokop, dokáže čítať niekoľko astrometrických katalógov v ich pôvodných formátoch.

Zahrnuté sú aj katalógy Bright Star, Digitized Sky Survey, Sky2000 a Tycho 2. Katalógy USNO UCAC a údaje ESA Gaia sú podporované vo WinStars 3.

WinStars 2 obsahuje integrovanú podporu pre systém Berkeley Open Infrastructure for Network Computing (BOINC), ktorý sa používa v projekte SETI@home.

## Pozri aj
* Cartes du Ciel
* Celestia
* Hallo Northern Sky
* KStars
* SkytechX
* Stellarium
* TheSky
* WorldWide Tlescope

## Externé odkazy

*  

Kategória:Astronomický softvér
KStars

náhľad|KStars
**KStars** je voľne licencovaný planetárny program využívajúci platformu KDE. Je k dispozícii pre systémy Linux, BSD, MacOS a Microsoft Windows. Odľahčená verzia KStars je k dispozícii pre Android. Poskytuje presné grafické znázornenie nočnej oblohy z ktoréhokoľvek miesta na Zemi, v ľubovoľnom termíne a čase. Obsahuje až 100 miliónov hviezd (s ďalšími doplnkami), 13 000 objektov hlbokého vesmíru, konštelácie súhvezdí z rôznych kultúr, všetkých 8 planét, Slnko a Mesiac a tisíce komét, asteroidov, satelitov a supernov. Má vlastnosti, ktoré môžu apelovať na používateľov na všetkých úrovniach, od informatívnych hypertextových článkov o astronómii, po robustné ovládanie ďalekohľadov a CCD kamier a zaznamenávanie pozorovaní konkrétnych objektov.

KStars podporuje nastaviteľné rýchlosti simulácie, aby bolo možné sledovať javy, ktoré sa vyskytujú v dlhých časových intervaloch. Astronomická kalkulačka sa pri astronomických výpočtoch môže používať na predpovedanie konjunkcii, zatmení Mesiaca a vykonávanie mnohých bežných astronomických výpočtov.

KStars bol zabalený do mnohých distribúcií Linux/BSD, vrátane Red Hat Linux, OpenSUSE, Mandriva Linux a Debian GNU/Linux.

Najnovšia verzia KStars je 3.3.6.

## Pozri aj

* Cartes du Ciel
* Celestia
* Hallo Northern Sky (HNSky)
* SkytechX
* Stellarium
* TheSky
* WorldWide Tlescope

## Externé odkazy

*  

Kategória:Astronomický softvér
Kategória:Softvér pre Linux
Kategória:KDE softvér
Arka Gdynia

**Arka Gdynia** (po slovensky aj: **Arka Gdyňa**) môže byť:

* športový klub v Poľsku v meste Gdyňa:
** Arka Gdynia (futbal)
** Arka Gdynia (ženský basketbal)
** Arka Gdynia (mužský basketbal)

## Referencie